Skandaali (artisti)

**Skandaali** (oikealta nimeltään **Joonas Palmgren**, s. 19. helmikuuta 1982) on helsinkiläinen rap-artisti ja kehonrakentaja. Hän on julkaissut albumit *[[Putkaradio]]*, *[[Kultalevy (albumi)|Kultalevy]]* ja *[[The Incredible Mulk]]*. Skandaali kuului myös Royal Family- ja Rockin da North -ryhmiin ja on vieraillut useiden eri artistien levyillä.

## Ura
Skandaalin esikoisalbumin *[[Putkaradio]]* tuotannosta vastasi lähes kokonaan Jonny Bro. Levyltä julkaistiin kolme singleä. Skandaali julkaisi *[[Kultalevy (albumi)|Kultalevy]]*-nimisen albumin vuonna 2004. Molemmat albumit julkaisi levy-yhtiö Kingsize.

Vuonna 2005 Skandaali julkaisi yhdessä YOR123:n kanssa levyn *Round The World*, jolla vieraili monia tunnettuja ulkomaisia rap-artisteja, muun muassa Royce da 5′9″, Jeru the Damaja, ruotsalainen Ken Ring sekä Wu-Tang Clanin Ghostface Killah.

Vuonna 2006 Skandaali perusti rap-artisti Mängin kanssa levy-yhtiön Löyly-Viihde. Skandaalin kappaleet *Mä voisin* (feat. Janina Frostell) sekä *One World* (feat. GZA & YOR123) olivat radiohittejä.

Vuonna 2006 Skandaali ilmoitti uudeksi taiteilija­nimekseen *Markiisi*. Tätä nimeä hän käytti vuoteen 2010 asti, jolloin hän käytti Juan Muteniacin levyllä nimeä *Markiisi Skandaali*, joka vuoden 2013 comebackin myötä lyhentyi pelkäksi *Skandaaliksi*.

Skandaalin MySpace-sivulla on kuunneltavana kappale nimeltä *Puhu sitä 2007*. Joulukuussa 2008 YouTubeen ladattiin vuonna 2006 valmistunut *Mä nään* -kappale ja siitä kuvattu musiikkivideo. Skandaalin kolmannen albumin oli tarkoitus ilmestyä syksyllä 2008, jonka jälkeen Löyly-Viihde ilmoitti sen ilmestyvän keväällä 2009. Pian kuitenkin Löyly-Viihde siirtyi levy-yhtiön hommista julkaisemaan pääasiassa videoita, eikä Skandaalin albumista enää tiedotettu.

Skandaali on myös harrastanut thainyrkkeilyä "King of the Ring" (KOTR) -seurassa melko vaatimattomalla menestyksellä.

Vuoden 2011 lopulla Skandaali esiintyi kymmenien muiden suomalaisten räppäreiden tapaan Ruger Hauerin *Jokaiselle jotakin* -kappaleen musiikkivideolla. Tämä cameo-esiintyminen oli esimakua Skandaalin paluusta musiikkialalle. Hänen paluukeikkansa nähtiin vuoden 2013 Summer Up -festivaaleilla. Hän oli myös esiintymässä Summer Up -festivaaleilla vuonna 2014.

Vuonna 2014 Skandaali julkisti videopalvelu YouTubessa kaksi uutta kappaletta. Alkuvuodesta ilmestyi kappale nimeltä *Salikissa* ja loppuvuodesta *Parasta räppii*.

Skandaali voitti 10. elokuuta 2013 Jyväskylän kehonrakennuksen SM-karsintojen Men's physique -sarjan. Joonas myös kirjoittaa omaa treeniblogia fastin sivuilla.

Vuoden 2016 joulukuussa ilmestyi häneltä single *Panomies*, joka on saanut innoituksensa *[[Kummeli (televisiosarja)|Kummelin]]* Panomies-sketseistä. Maaliskuussa 2017 kappaletta oli kuunneltu Spotifyssa noin 2,2 miljoonaa kertaa.

Skandaalin kolmas studioalbumi julkaistiin nimellä *[[The Incredible Mulk]]* huhtikuussa 2020.

## Diskografia
### Soolo
#### Albumit
* *[[Putkaradio]]* (2003)
* *[[Kultalevy (albumi)|Kultalevy]]* (2004)
* *[[The Incredible Mulk]]* (digitaalinen, 2020)

#### Singlet
* *Superskandaali* / *Ei pysty* (2003)
* *Pesäst pesään* / *Joka päivä dokaa hennyy* (2003)
* *Yritä ymmärtää* / *Hautajaismusiikkii* (mukana Joniveli, 2003)
* *Elämä on peli* (2004)
* *Sun muijas* (2004)
* *Panomies* (2016)
* *Hukas* (2017)
* *Samoil silmillä* (mukana Väinöväinö, 2018)
* *Kannan sua* (2022)

#### Musiikkivideot
* *Pesäst pesään* (2003)
* *Elämä on peli* (2004)
* *Mä nään* (2008)
* *Salikissa* (2014)

### YOR123 & Skandaali
#### Albumit
* *[[Round the World]]* (2005)

#### Singlet
* *Keep Distance* (2004)
* *Preview* (2005)

#### Musiikkivideot
* *99%* (mukana George Reefah, 2005)

### Vierailijana

### Muita kappaleita, joilla Skandaali on ollut mukana
#### [[Löyly-Viihde|Löyly-Viihteen]] ''Miksi Teip Sen?'' <small>(2006)</small> -mixtape-levyltä:
* Voittajafiilis & Skandaali – *Hei kaverit*
* Skandaali & Mängi – *Toimitusjohtaja*
* Skandaali, Mängi & Asteriks – *Verta, hikeä ja uhrauksii*
* Joniveli, Aikapommi & Skandaali – *Perushommia*
* Mängi & Skandaali – *Rakastan vihaa*
* Mängi, Skandaali & Brädi – *Lastentarha*
* Tikku, Ezra & Skandaali – *Sä haluut*
* Skandaali & Ezra – *1, 2 joo*
* Cheek, Skandaali & Mängi – *Vahinko*
* Skandaali – *Alusta*

## Lähteet

## Aiheesta muualla
* Skandaali MySpace-sivustolla
*